钦定古今图书集成/理学汇编/学行典/第270卷 > 江莱甫
## 钦定古今图书集成/理学汇编/学行典/第270卷 > 江莱甫

按《歙县志》：江莱甫，字芳卿，居恒雅好读《易》，用尧夫语，
自号为草窗先生。太史虞公贤而荐之朝，诏有司辟
举，莱甫坚以疾辞，不应。因密致书太史曰：“祁皇际中
天之运，尚容洗耳者流；赤帝握太紫之符，不屈茹芝
之侣。士各有志，无容相强。”朝士知不可夺，遂听之，终
身不仕。明太祖定鼎，首嘉莱甫妻叶氏之节，而旌其
庐，实以高其风云。